Karl Gauti Hjaltason var skipaður sýslumaður í Vestmannaeyjum 27. maí 1998 og tók við embætti 1. júlí 1998 . Hann fluttist til hinn 30. júní 2014 í embætti skólastjóra Lögregluskóla ríkisins . Karl Gauti fæddist í Reykjavík þann 31. maí árið 1959 . Foreldrar hans eru Hjalti Karlsson fyrrum verktaki í Kópavogi og Kolbrún Steinþórsdóttir fyrrum sjúkraliði . Karl Gauti lauk cand. juris frá Háskóla Íslands 1989 . Hann starfaði um langt skeið innan íþróttahreyfingarinnar og hefur setið í Íþróttadómstól ÍSÍ frá 1996 sem nú heitir áfrýjunardómstóll ÍSÍ . Hann var stofnandi og formaður Karatefélagsins Þórshamars 1979 - 1985 , formaður Karatesambands Íslands í þrettán ár frá 1985 - 1998 . Þá sat hann í stjórn UMSK 1986 - 88 og í stjórn íþróttafélagsins Gerplu 1983 - 86 . Hann hlaut gullmerki ÍSÍ 1998 . Hann hefur verið í stjórn Taflfélags Vestmannaeyja frá 2003 og var formaður þess í 6 ár frá 2007 - 2013 . Þá var hann ritari í stjórn Skáksambands Íslands frá 2006 - 2008 og í varastjórn til 2009 . Þá var Karl Gauti frumkvöðull að stofnun og fyrsti formaður Stjörnufræðifélags Vestmannaeyja frá 2012 , en lét af formennsku félagsins vorið 2014 . Karl Gauti var fulltrúi bæjarfógetans í Keflavík , Grindavík og Njarðvík og sýslum . í Gullbringusýslu 1989 - 1990 og starfaði um skeið hjá ríkisskattanefnd . Karl Gauti var settur sýslumaður á Hólmavík um skeið sumarið 1996 . Hann var fulltrúi sýslum . í Árnessýslu og bæjarfógetans á Selfossi , síðar sýslumannsins á Selfossi 1990 - 1998 . 27. maí 1998 var hann skipaður sýslumaður í Vestmannaeyjum frá 1. júlí 1998 og gengdi því starfi í 16 ár . Hann var skipaður skólastjóri Lögregluskóla ríkisins frá 1. júlí 2014 . Hann lét af störfum sem skólastjóri Lögregluskóla ríkisins hinn 30. september 2017 við niðurlagningu skólans og flutning náms lögreglunema yfir á háskólastig . Karl Gauti starfaði sem formaður yfirkjörstjórnar í Suðurlandskjördæmi frá 1998 síðan í hinu nýja Suðurkjördæmi frá 2003 til október 2017 . Karl Gauti var kosinn á alþingi fyrir Flokk fólksins í kosningunum október 2017 í Suðurkjördæmi . Hann sat í kjörbréfanefnd alþingis , umhverfis - og samgöngunefnd og Þingvallanefnd frá 2017 - . Vorið 2014 gaf hann út ásamt Gunnari B. Eydal í samstarfi við innanríkisráðuneytið ritið " Mat á vafaatkvæðum " , sem endurútgefið var með viðbótum 2016 .